रोचक बात यह है कि ऐसा बदलाव केवल उत्तर भारत में ही नही हो रहा था, पश्चिम से लेकर दक्षिण भारत भी कुछ ऐसी ही मनोस्थिति से गुजर रहा था। और ऐसा भी नही कि केवल हिन्दुस्तान या फिर इसमें जन्मे धर्मों में यह लहर थी, अपितु सुदूर अरब में जन्मे इस्लाम तक में सूफ़िज़्म के रूप में एक सहज और ग्राह्य धारा बह निकली थी, जो कि इस्लाम में व्याप्त कट्टरता से अलग थी और भारतीय संस्कृति और दर्शन के अधिक समीप थी।